Diari Oficial de la Generalitat Valenciana


Sumari del DOGV 8547, del 14-05-2019 (2019/4814)

Extracte de la Resolució de 4 d'abril de 2019, de la Universitat de València, per la qual es convoquen ajudes per als esportistes universitaris de la Universitat de València per al curs 2018-2019.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8547

Data del DOGV
:   14-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4814


Data del document
:   04-04-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 4 d'abril de 2019, de la Universitat de València, per la qual es convoquen ajudes per als esportistes universitaris de la Universitat de València per al curs 2018-2019. [2019/4814]  
BDNS (identif.): 454424.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la base de dades nacional de subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants matriculats en centres propis de la Universitat de València, que cursen estudis orientats a l'obtenció del títol de grau, llicenciat, enginyer, títol oficial de màster, o doctorat en la seua fase docent, que demostren una competència esportiva tant en l'àmbit federat com en l'universitari en algun dels esports en què la Universitat de València participa a través del Servei d'Educació Física i Esports de manera oficial, en els Campionats d'Espanya Universitaris (CEU) o en el Campionat Autonòmic d'Esport Universitari (CAEU), campionats internacionals (EUSA, etc.), en qualsevol de les seues disciplines.  
  
Segon. Objecte  
Impulsar i premiar la participació i competència dels i les esportistes de la Universitat de València en els diferents campionats oficials en què participa, i fer compatible els seus estudis amb la pràctica efectiva de l'activitat física.  
  
Tercer. Bases reguladores  
La convocatòria està publicada en la següent URL:   
http://www.uv.es/sef  
  
Quarta. Quantia  
Es convoquen fins a un màxim de 120 ajudes de 300 € cadascuna per un màxim de 36.000 €.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la seua publicació en el DOGV i acaba als 20 dies hàbils.  
  
Sisé. Altres dades  
La sol·licitud ha d'anar acompanyada de la documentació següent:  
1. Certificat acadèmic oficial o proves d'accés a la Universitat/cicles formatius, només per als alumnes que s'hi matriculen per primera vegada. Aquesta informació ha d'estar compulsada.  
2. Currículum esportiu:  
2.1. Universitari: per valorar el currículum esportiu en l'esport universitari es computaran les tres últimes temporades. Cal emplenar el formulari en la seu electrònica; la comprovació de les dades es farà mitjançant l'arxiu del Servei d'Educació Física i Esports de la Universitat de València.  
2.2. Federat: per valorar l'esport federat es computarà la participació en l'àmbit autonòmic, nacional i internacional de les dues últimes temporades 2016-17 i 2017-18, que s'ha d'acreditar mitjançant el certificat de la federació esportiva corresponent o còpia compulsada. No s'acceptaran documents federatius que no tinguen segell i signatura de les persones competents en cadascuna de les federacions esportives.  
  
3. Dades bancàries. Número de compte.  
Els i les esportistes que hagen obtingut les ajudes derivades del seu reconeixement com a esportistes d'alt nivell de la Universitat València en la convocatòria per al curs 2018- 2019, només podran sol·licitar les ajudes previstes en aquesta convocatòria després de la renúncia prèvia a les anteriors. Aquesta renúncia s'ha de lliurar amb la sol·licitud i està condicionada a l'obtenció de la nova ajuda.  
  
València, 4 d'abril de 2019.- La rectora, p. d. (DOGV 09.07.2018), el vicerector de Cultura i Esport: Antonio Ariño Villarroya.